Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9344. Il-EUR-Lex hu l-aċċess fuq l-internet għal-liġi Ewropea. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Fit-30 ta' Jannar 2019, il-Kummissjoni, waqt li aġixxiet f'konformità mal-Artikolu 65(1) tar-Regolament (KE) Nru 726/2004, ippreżentat lista ta' kandidati, rappreżentanti ta' organizzazzjonijiet tal-pazjenti, organizzazzjonijiet tat-tobba u organizzazzjonijiet tal-veterinarji, biex jinħatru fuq il-Bord tat-Tmexxija tal-Aġenzija Ewropea għall-Mediċini. Il-mandat għandu jkun ta' perijodu ta' tliet snin li jenħtieġ li jibda fil-15 ta' Ġunju 2019. Il-Parlament Ewropew qies il-lista ta' kandidati u ssottometta l-fehmiet tiegħu dwar dan lill-Kunsill fis-16 ta' April 2019, ADOTTA DIN ID-DEĊIŻJONI: Il-persuni li ġejjin huma b'dan maħturin membri tal-Bord tat-Tmexxija tal-Aġenzija Ewropea għall-Mediċini għal perijodu ta' tliet snin li jibda fil-15 ta' Ġunju 2019: Din id-Deċiżjoni għandha tidħol fis-seħħ fil-jum tal-adozzjoni tagħha. Magħmul fil-Lussemburgu, is-6 ta' Ġunju 2019. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-listi ta' nomini għall-ħatra ppreżentati lill-Kunsill mill-Gvernijiet tal-Istati Membri u mill-organizzazzjonijiet tal-impjegati u ta' min iħaddem, Wara li kkunsidra l-listi tal-membri u l-membri supplenti tal-Kumitat ta' Konsulenza dwar is-Sigurtà u s-Saħħa fuq il-Post tax-Xogħol, Il-Gvernijiet tal-Greċja, ta' Franza u tal-Lussemburgu ppreżentaw aktar nomini għal diversi postijiet li għandhom jimtlew, ADOTTA DIN ID-DEĊIŻJONI: Dawn li ġejjin huma b'dan maħtura membri u membri supplenti tal-Bord tat-Tmexxija tal-Aġenzija Ewropea għas-Sigurtà u s-Saħħa fuq il-Post tax-Xogħol għall-perijodu li jintemm fil-31 ta' Marzu 2023: Il-Kunsill għandu jaħtar membri u membri supplenti li għadhom ma ġewx innominati f'data aktar tard. Din id-Deċiżjoni għandha tidħol fis-seħħ fil-jum tal-adozzjoni tagħha. Magħmul fil-Lussemburgu, is-6 ta' Ġunju 2019. IL-KUNSILL TAL-UNJONI EWROPEA, Waqt li jaġixxi bħala l-awtorità li ngħatat is-setgħa li taħtar id-Direttur Eżekuttiv u l-Viċi Diretturi Eżekuttivi tal-Europol, Wara li kkunsidra l-proposta tal-Bord ta' Amministrazzjoni tal-Europol tat-3 ta' Mejju 2018, Il-Viċi Diretturi Eżekuttivi tal-Europol jinħatru għal perijodu ta' erba' snin, li jista' jiġi estiż darba f'konformità mal-Artikolu 54(4) tar-Regolament (UE) 2016/794. Id-deċiżjoni tal-Bord ta' Amministrazzjoni tal-Europol tal-1 ta' Mejju 2017 tistabbilixxi l-proċedura għall-estensjoni tal-mandat tal-Viċi Diretturi Eżekuttivi tal-Europol. Fl-14 ta' Mejju 2018, il-Bord ta' Amministrazzjoni informa lill-Parlament Ewropew li kellu l-intenzjoni li jipproponi lill-Kunsill li l-mandat tas-Sur Luis DE EUSEBIO RAMOS jiġi estiż. Il-Bord ta' Amministrazzjoni ppreżenta opinjoni lill-Kunsill fejn ippropona li l-mandat tal-Viċi Direttur Eżekuttiv tal-Europol, is-Sur Luis DE EUSEBIO RAMOS, jiġi estiż u li l-grad tiegħu jiġi riklassifikat bħala grad AD14. Abbażi tal-proposta ppreżentata mill-Bord ta' Amministrazzjoni, il-Kunsill jixtieq jestendi l-mandat tas-Sur Luis DE EUSEBIO RAMOS bħala Viċi Direttur Eżekuttiv tal-Europol, ADOTTA DIN ID-DEĊIŻJONI: Il-mandat tas-Sur Luis DE EUSEBIO RAMOS bħala Viċi Direttur Eżekuttiv tal-Europol huwa estiż mill-1 ta' Awwissu 2019 sal-31 ta' Lulju 2023 fil-grad AD 14. Magħmul fil-Lussemburgu, is-6 ta' Ġunju 2019.
Extracted from C_195_2019.html